《短歌行》
清代·徐大镛

芙蓉泣露秋江空，杜鹃啼血枝枝红。空山落叶扫尘下，苍凉眼枝皆蒿蓬。

满堂美人美且都，琼筵旨酒无时无。屏间翡翠光如电，枕上鸳鸯梦不孤。

回首故人多厚禄，剩有冤禽填海独。海天风露九秋高，一叶飘零听怒号。

到此尘缘都解脱，还向琴书讨生活。石破成块坚不移，朱研作粉色难夺。

作者简介：徐大镛，字序东，号兰生，天津人。道光壬午举人，官杞县知县。有《见真吾斋集》。